traffic | JoubertScholtz
This entry was posted in Traffic law and tagged K53, Rules, traffic on May 5, 2017 by Toksentjops.
Call the police or report the accident at the nearest police station within 24 hours if a person is killed or injured, or on the first working day after the accident if no person was killed or injured.
This entry was posted in Traffic law and tagged car accident, Driver, traffic on January 5, 2017 by Toksentjops.
Die gewildheid van padfietsry as 'n mededingende sport en 'n vorm van vervoer is aan die toeneem. Dit lei natuurlik tot groot kommer oor veiligheid en ernstige ongelukke tussen alle padgebruikers.
Beide die Nasionale Padverkeerswet en die Wes-Kaapse Provinsiale Wet op Padverkeer reguleer die regte en verpligtinge van fietsryers en voertuigbestuurders op paaie in die Republiek van Suid-Afrika. Die Nasionale Padverkeerswet het spesifieke regulasies met betrekking tot fietsryveiligheid, en elke padfietsryer moet bedag wees op hierdie regulasies. Regulasie 311 bepaal die volgende:
(1) Niemand mag 'n padfiets ry op 'n openbare pad nie, tensy hy of sy wydsbeen op 'n saal van sodanige trapfiets ry .
(2) Persone wat padfietse ry op 'n openbare pad moet agter mekaar ry tensy een fietsryer 'n ander verbysteek. Twee of meer fietsryers mag nie 'n ander voertuig tegelykertyd verbysteek nie.
(3) Geen staande of sittende fietsryers mag aan 'n bewegende voertuig op 'n openbare pad vashou nie.
(4) Geen fietsryer mag op 'n openbare pad doelbewus veroorsaak dat sodanige padfiets van kant tot kant oor die pad swenk nie .
(5) Geen fietsryer op 'n openbare pad sal enige persoon, dier of voorwerp op die padfiets vervoer wat sy of haar sig belemmer nie, of wat sy of haar volle beheer oor die padfiets belemmer nie
(6) 'n Fietsryer wat op 'n openbare pad ry, sal te alle tye ten minste een hand op die stuurstang hou.
(7) Wanneer 'n gedeelte van 'n openbare pad voorsiening maak vir fietsryers, mag geen fietsryers op enige ander gedeelte van daardie openbare pad ry nie.
(8) 'n Fietsryer wat op 'n openbare pad of op 'n afgemerkte gedeelte van 'n openbare pad fietsry, sal dit op so 'n wyse doen dat beide wiele van sodanige padfiets te alle tye in kontak is met die oppervlak van die pad.
Die Wes-Kaapse Provinsiale Wet op Padverkeer is gepromulgeer op die 29ste November 2012, en die Wet hou implikasies vir beide fietsryers en voertuigbestuurders in. Hierdie Wet magtig die Provinsiale Minister van Vervoer om sekere sake te reguleer om padveiligheid in die provinsie te verbeter. Onder andere is regulasies uitgevaardig om te verseker dat alle voertuie wat fietsryers wil verbysteek, minstens 'n veilige afstand van 1.5 meter tussen hulle handhaaf, en wetstoepassing word voorgeskryf teen fietsryers wat nie in enkelgelid ry nie, of wat versuim om by rooi verkeersligte of stopstrate te stop.
Fietsryers het die reg om te verwag dat motorvoertuie hulle veilig verbysteek en op die uitkyk vir hulle is by kruisings. Die Wet op Padverkeer is duidelik waar dit bepaal dat bestuurders ander padgebruikers en fietsryers in ag moet neem. Fietsryers het ook die reg om die linkerkant van die pad te gebruik (nie die uiterste rand van die linkerkant nie). Ons is geneig om te vergeet dat daar fietsryers rondom ons is wat ook die paaie as 'n middel van vervoer gebruik. Terwyl die wet bepaal dat alle fietsryers valhelms moet dra terwyl hulle fietsry, is dit vir baie 'n uitgawe wat hulle eenvoudig nie kan bekostig nie, en dit maak hulle byna onsigbaar vir die bestuurders op die pad.
As 'n bestuurder moet jy jouself afvra wat jy kan doen om 'n botsing met 'n fietsryer te vermy. Die AA bied 'n paar veiligheidswenke vir bestuurders:
Gee toe vir fietsryers, veral by kruisings en ​​sirkels.
Maak seker dat u altyd u blindekolle dophou en dat die pad skoon en veilig is voor u 'n draai maak of iemand verbysteek.
Moenie ry, stop of parkeer in 'n fietsbaan nie.
Gee fietsryers genoeg ruimte wanneer u hulle verbysteek – daar moet ten minste 1,5 meter tussen u en die fietsryers wees.
Die verandering van die gedrag van bestuurders sal ook help in die stryd tussen padfietsryers en voertuigbestuurders en om sterftes op ons paaie te verminder. Fietsryers moet egter ook hul deel doen deur die volgende reëls na te kom en seker te maak hulle is sigbaar. Hier is 'n paar veiligheidswenke vir fietsryers op die pad:
Gehoorsaam die verkeerstekens en die reëls.
Hou links en hou ten minste een meter weg van die sypaadjie en geparkeerde motors.
Ry saam met die verkeer en nie daarteen nie.
Wees sigbaar – dra reflektiewe klere en 'n helderkleurige helm te alle tye.
Gebruik ligte in die nag – 'n wit koplamp en 'n rooi agterlig.
Gebruik handseine waneer u draai of om van bane te verwissel.
Fietsryers moet altyd agter mekaar ry en nie langs mekaar nie.
Ten einde die aantal sterftes op ons paaie te verminder, moet ons as padgebruikers saamwerk, en dit beteken dat beide fietsryers en motorbestuurders die reëls moet nakom. Die eerste stap sal wees om bewus te wees van die reëls en regulasies wat daargestel is om die belange van albei groepe padgebruikers te beskerm.
 93 van 1996
 6 van 2012
 Nasionale Padverkeersregulasies, 2000. Goewermentskennisgewing R225 in Staatskoerant 20963, gedateer 17 Maart 2000. Aanvangsdatum 1 Augustus 2000 (bladsy 340/389).
 Des 6, 2013 – Provinsie Wes–Kaap: Provinsiale Koerant 7208
This entry was posted in Padverkeer, Traffic law and tagged cyclist vs motorist, Fietsryer teen motoris, padverkeer, traffic on September 14, 2015 by Toksentjops.